Source: http://www.lesnyurad.sk/index.php?start&choice=2
Timestamp: 2017-11-19 13:44:26+00:00
Document Index: 16547539

Matched Legal Cases: ['§ 3', '§ 3', '§ 5', '§ 9', '§ 11', '§ 20', '§ 20', '§ 23', '§ 24', '§ 25', '§ 26', '§ 28', '§ 31', '§ 33', '§ 34', '§ 47', '§ 49', '§ 49', '§ 49', '§ 63', '§ 4', '§ 6', '§ 6', '§ 10', '§ 23', '§ 30', '§ 32', '§ 49', '§ 52', '§ 65', '§ 7', '§ 6', '§ 6', '§ 16', '§ 19', '§ 28', '§ 30', '§ 37', '§ 39', '§ 41', '§ 41', '§ 43', '§ 47', '§ 66', '§ 26', '§ 18', '§ 30', '§ 30', '§ 30', '§ 50', '§ 50', '§ 18', '§ 64', '§ 75', '§ 75', '§ 30', '§ 31', '§ 60', '§ 21', '§ 28']

Vyberte si úrad OLÚ Bratislava • OLHP OLÚ Bratislava • OLÚ Malacky OLÚ Trnava • OLHP OLÚ Trnava • OLÚ Dunajská Streda • OLÚ Senica OLÚ Trenčín • OLHP OLÚ Trenčín • OLÚ Nové Mesto nad Váhom • OLÚ Považská Bystrica • OLÚ Prievidza OLÚ Nitra • OLHP OLÚ Nitra • OLÚ Levice • OLÚ Nové Zámky OLÚ Žilina • OLHP OLÚ Žilina • OLÚ Čadca • OLÚ Dolný Kubín • OLÚ Martin • OLÚ Liptovský Mikuláš • OLÚ Ružomberok OLÚ Banská Bystrica • OLHP OLÚ Banská Bystrica • OLÚ Brezno • OLÚ Žarnovica • OLÚ Zvolen • OLÚ Rimavská Sobota • OLÚ Veľký Krtíš • OLÚ Lučenec • OLÚ Revúca OLÚ Prešov • OLHP OLÚ Prešov • OLÚ Bardejov • OLÚ Humenné • OLÚ Snina • OLÚ Kežmarok • OLÚ Poprad • OLÚ Vranov nad Topľou • OLÚ Stropkov OLÚ Košice • OLHP OLÚ Košice • OLÚ Michalovce • OLÚ Spišská Nová Ves • OLÚ Gelnica • OLÚ Rožňava
Vitajte na stránkach Lesných úradov!
Určenie a kompetencie úradov
Evidencia lesov
KOMPETENCIE ORGÁNOV ŠTÁTNEJ SPRÁVY LESNÉHO HOSPODÁRSTVA A POĽOVNÍCTVA
I. Kompetencie podľa zákona č. 326/2005 Z.z. o lesoch v znení neskorších predpisov
(1) Obvodný lesný úrad je prvostupňovým orgánom a rozhoduje v konaniach o
a) vyhlásení pozemku za lesný pozemok (§ 3 ods. 3) a v pochybnostiach o tom, či pozemok je lesným pozemkom (§ 3 ods. 2),
b) vyňatí a obmedzení využívania (§ 5),
c) výške náhrady za stratu mimoprodukčných funkcií lesa (§ 9),
d) drobení lesného pozemku, pri ktorom by vznikol lesný pozemok s výmerou menšou ako 10000 m2 (§ 11),
e) povoľovaní predĺženia lehoty na obnovu lesa na holine (§ 20 ods. 4) a na zabezpečenie lesného porastu (§ 20 ods. 6),
f) schvaľovaní harmonogramu vykonania náhodnej ťažby (§ 23 ods. 6),
g) používaní cudzích pozemkov (§ 24 ods. 3),
h) využívaní lesnej cesty (§ 25 ods. 4),
i) uložení opatrení lesníckotechnických meliorácií a spôsobe a úhrade nákladov (§ 26),
j) uložení opatrení na ochranu lesa [§ 28 ods. 1 písm. i) a odsek 4],
k) povoľovaní výnimiek zo zákazov niektorých činností na lesných pozemkoch podľa § 31 ods. 6,
l) uložení ďalších opatrení na zaistenie bezpečnosti osôb a majetku podľa § 33 ods. 2,
m) uložení opatrení podľa § 34 ods. 3,
n) súhlase na činnosť hospodára na výmere väčšej ako 2 000 ha [§ 47 ods. 6 písm. b)],
o) určení odbornej správy lesov (§ 49 ods. 1) a jej zrušení (§ 49 ods. 3) a o zriadení záložného práva a jeho zrušení (§ 49 ods. 5),
p) priestupkoch a iných správnych deliktoch na úseku lesného hospodárstva a o uložení pokuty za porušenie povinností ustanovených týmto zákonom (§ 63 až 65).
(2) Obvodný lesný úrad ďalej
a) vedie evidenciu lesných pozemkov (§ 4 ods. 1),
b) dáva súhlas k návrhu územného plánu obce a k návrhu územného plánu zóny (§ 6 ods. 2),
c) dáva záväzné stanovisko k územnému rozhodnutiu, ktoré sa má dotknúť lesných pozemkov (§ 6 ods. 3),
d) dáva záväzné stanovisko k návrhu na umiestnenie stavby a o využití územia v ochrannom pásme lesa (§ 10 ods. 2),
e) vedie register ciach alebo iných povolených spôsobov označovania dreva (§ 23 ods. 4),
f) vydáva a odvoláva zákazy a obmedzenia využívania lesov verejnosťou a iného využívania lesov (§ 30 ods. 4),
g) obmedzuje alebo inak upravuje výkon činností (§ 32 ods. 3),
h) vedie evidenciu o odbornej správe lesov (§ 49 ods. 7),
i) ustanovuje a odvoláva členov lesnej stráže, zabezpečuje preskúšanie odbornej spôsobilosti a vedie zoznam členov lesnej stráže (§ 52),
j) je dotknutým orgánom a dáva stanovisko z hľadiska ochrany pôdy v konaniach týkajúcich sa prevencie a nápravy environmentálnych škôd na lesných pozemkoch podľa osobitného predpisu, 87a)
l) spolupracuje s príslušnými orgánmi pri poskytovaní a kontrole prostriedkov z verejných zdrojov, 30)
m) plní ďalšie úlohy vyplývajúce zo všeobecne záväzných právnych predpisov vydaných na vykonanie tohto zákona (§ 65),
n) vydáva záväzné stanovisko (§ 7a).
Obvodný lesný úrad v sídle kraja
(1) Obvodný lesný úrad v sídle kraja je odvolacím orgánom vo veciach, v ktorých v prvom stupni rozhodol obvodný lesný úrad.
(2) Obvodný lesný úrad v sídle kraja
a) vykonáva štátnu správu lesného hospodárstva v rámci svojej územnej pôsobnosti, riadi obvodné lesné úrady a dozerá na výkon ich činnosti,
b) dáva súhlas k návrhu územného plánu regiónu, k návrhu na určenie chráneného ložiskového územia a k návrhu na určenie a rozšírenie dobývacích priestorov (§ 6 ods. 2),
c) dáva záväzné stanovisko k územnému rozhodnutiu, ktoré sa má dotknúť lesných pozemkov (§ 6 ods. 3), ak tie presahujú územnú pôsobnosť obvodného lesného úradu,
d) vyhlasuje ochranné lesy a lesy osobitného určenia (§ 16),
e) schvaľuje postup rekonštrukcie lesa (§ 19 ods. 3),
f) ukladá opatrenia na ochranu lesa [§ 28 ods. 1 písm. i) a odsek 4], ak tie presahujú územnú pôsobnosť obvodného lesného úradu,
g) vydáva a odvoláva zákazy a obmedzenia využívania lesov verejnosťou a iného využívania lesov (§ 30 ods. 4), ak tie presahujú územnú pôsobnosť obvodného lesného úradu,
h) schvaľuje projekt starostlivosti o lesný pozemok (§ 37),
i) určuje lesné celky (§ 39 ods. 3),
j) vykonáva úlohy súvisiace so zabezpečením a s organizáciou vyhotovenia programu starostlivosti o lesy a jeho schvaľovaním na základe poverenia ministerstva zabezpečuje výber vyhotovovateľa programu starostlivosti o lesy podľa § 41 ods. 2 a schvaľuje návrh programu starostlivosti o lesy podľa § 41 ods. 13,
k) rozhoduje o zmene programu starostlivosti o lesy (§ 43 ods. 2),
l) vydáva osvedčenie o odbornej spôsobilosti hospodára, vedie register hospodárov, rozhoduje o odňatí osvedčenia o odbornej spôsobilosti hospodára a o vyčiarknutí z registra hospodárov (§ 47),
m) vykonáva poradenskú činnosť na úseku lesného hospodárstva,
n) dáva súhlas na vykonanie naliehavej ťažby nad objem predpísaný plánom pre lesný celok alebo vlastnícky celok,
o) plní ďalšie úlohy vyplývajúce zo všeobecne záväzných právnych predpisov vydaných na vykonanie tohto zákona (§ 66).
II. Kompetencie obvodných a obvodných lesných úradov v sídle kraja na úseku štátnej správy poľovníctva (zákon 274/2009 Zb. o poľovníctve a o zmene a doplnení niektorých zákonov)
1) Obvodný lesný úrad rozhoduje v prvom stupni o
b) vyhlásení pozemkov za nepoľovné plochy na návrh Ministerstva obrany Slovenskej republiky alebo Ministerstva vnútra Slovenskej republiky v záujme bezpečnosti občanov alebo ochrany štátu,
e) nariadení prikrmovania podľa § 26,
a) vykonáva štátnu správu poľovníctva v rámci svojej územnej pôsobnosti,
b) riadi poľovníctvo v kraji,
c) je odvolacím orgánom vo veciach, v ktorých v prvom stupni rozhodol obvodný lesný úrad,
d) zriaďuje poradný zbor a schvaľuje jeho štatút podľa § 18,
e) určuje termín a spôsob zisťovania stavov zveri v poľovných oblastiach,
f) zabezpečuje a schvaľuje koncepcie chovu zveri v poľovných oblastiach podľa § 30,
g) kontroluje plnenie schválených plánov poľovníckeho hospodárenia podľa § 30, správnosť zostavovania plánov, reálnosť ich plnenia a vyžaduje odstránenie zistených nedostatkov v určenom termíne podľa § 30,
h) vymenúva skúšobnú komisiu podľa § 50 ods. 2 písm. b),
i) organizuje skúšku podľa § 50 ods. 1 písm. c),
j) schvaľuje kritériá chovnosti trofejovej raticovej zveri vhodnej na ďalší chov podľa § 18,
k) vykonáva kontrolu pôvodu ulovenej zveri podľa § 64,
l) vykonáva štátny dozor v poľovníctve § 75,
m) vydáva zákazy alebo obmedzenia na vykonávanie určitej činnosti a ukladá opatrenia podľa § 75,
n) predkladá ministerstvu návrh na kvótu lovu vlka dravého
III. Kompetencie orgánov štátnej správy lesného hospodárstva vyplývajúce zo zákona č. 217/2004 Z.z. o lesnom reprodukčnom materiáli a o zmene niektorých zákonov (LRM)
a) rozhoduje o zriadení alebo zrušení zdroja reprodukčného materiálu,
b) určuje ochrannú lehotu na ťažbu v uznaných zdrojoch,
c) vedie evidenciu zdrojov reprodukčného materiálu vo svojej pôsobnosti,
d) vykonáva dozor podľa zákona č. 326/2005 Z.z. o lesoch v znení neskorších predpisov vo vzťahu k lesnému reprodukčnému materiálu,
e) ukladá osobitné opatrenia podľa § 30 ods. 2 a pokuty podľa § 31 zákona o LRM
a) riadi a kontroluje činnosť obvodného lesného úradu na úseku reprodukčného materiálu a jeho zdrojov,
b) je odvolacím orgánom vo veciach, v ktorých rozhodol v prvom stupni obvodný lesný úrad,
c) vykonáva dozor podľa zákona č. 326/2005 Z.z. o lesoch v znení neskorších predpisov vo vzťahu k lesnému reprodukčnému materiálu,
IV. Kompetencie podľa zákona č. 181/1995 Z.z. o pozemkových spoločenstvách v znení neskorších predpisov
Obvodné lesné úrady konajú vo veci zápisu a zmien pozemkových spoločenstiev a vedú registre pozemkových spoločenstiev.
Obvodné lesné úrady v sídle kraja sú odvolacími orgánmi vo veciach zápisu a zmien pozemkových spoločenstiev, o ktorých rozhodli obvodné lesné úrady.
V. Konkretizácia spolupráce obvodných lesných úradov s príslušnými orgánmi pri poskytovaní a kontrole prostriedkov z verejných zdrojov (podľa § 60 ods. 2 písm. l) zákona o lesoch v znení neskorších predpisov).
Obvodné lesné úrady spolupracujú s príslušnými orgánmi pri poskytovaní a kontrole prostriedkov z verejných zdrojov pri poskytovaní a kontrole prostriedkov z verejných zdrojov,
- ktoré sú poskytované Pôdohospodárskou platobnou agentúrou v rámci Programu rozvoja vidieka SR na programovacie obdobie 2007 - 2013
- a v rámci nariadenia vlády SR č. 369/2007 Z. z. o niektorých podporných opatreniach v pôdohospodárstve v znení neskorších predpisov.
A. Program rozvoja vidieka SR na programovacie obdobie 2007 - 2013
Obvodné lesné úrady v rámci tejto činnosti najmä:
vydávajú potvrdenia o obhospodarovaní lesa,
vydávajú výpisy z registra pozemkových spoločenstiev s právnou subjektivitou
vydávajú potvrdenia územne príslušného obvodného lesného úradu, o obhospodarovaní lesných pozemkov v súlade s lesným hospodárskym plánom,
vydávajú stanovisko územne príslušného obvodného lesného úradu k projektom ostatných ozdravných opatrení (mimo lesov poškodených imisiami) a ostatných lesníckych činností,
vydávajú potvrdenie, že projekt ozdravných opatrení sa realizuje v lesoch v ktorých je zastúpenie smreka vyššie ako 50 %,
vydávajú potvrdenie o živelnej pohrome v lesoch žiadateľa.
B. Nariadenia vlády SR č. 369/2007 Z. z. o niektorých podporných opatreniach v pôdohospodárstve v znení neskorších predpisov
vydávajú potvrdenia, že zastúpenie smreka v jednotlivých jednotkách priestorového rozdelenia lesa (JPRL), ktoré sú predmetom žiadosti o dotáciu je vyššie ako 51%,
vydávajú potvrdenie, že žiadateľ si plní povinnosti na úseku výchovy lesa § 21 zákona o lesoch v znení neskorších predpisov a ochrany lesa § 28 zákona o lesoch v znení neskorších predpisov,
vydávajú potvrdenia, že v predmetných JPRL bolo žiadateľom v lesnej hospodárskej evidencii vykázané poškodenie biotickými abiotickými a antropogénnymi škodlivými prírodnými činiteľmi.